Source: http://www.legex.ro/Legea-65-1997-11654.aspx
Timestamp: 2020-01-18 09:21:39+00:00
Document Index: 9218315

Matched Legal Cases: ['Articolul 1', 'articolul 24', 'Articolul 24', 'articolul 24', 'articolul 24', 'Articolul 24']

Legea 65/1997 | Legislatie gratuita
Articolul 1 din actul Legea 65 1997 modifica articolul 24 din actul Legea 1 1991
Legea 65 1997 promulgat de Decretul 158 1997
LEGE Nr. 65 din 21 aprilie 1997
pentru modificarea si completarea Legii nr. 1/1991 privind protectia sociala a somerilor si reintegrarea lor profesionala, republicata
Legea nr. 1/1991 privind protectia sociala a somerilor si reintegrarea lor profesionala, republicata in Monitorul Oficial al Romaniei, Partea I, nr. 257 din 14 septembrie 1994, se modifica si se completeaza dupa cum urmeaza:
1. Articolul 24 alineatul (1) litera d) va avea urmatorul cuprins:
"d) acordarea unor credite in conditii avantajoase, cu o dobanda de 50% din taxa oficiala a scontului stabilita de Banca Nationala a Romaniei la depozitul constituit la societatea bancara desemnata prin licitatie, pentru infiintarea sau dezvoltarea de intreprinderi mici si mijlocii sau unitati cooperatiste, cu cel mult 200 de salariati sau, dupa caz, cooperatori, in scopul crearii de noi locuri de munca, in special pentru someri. Ministerul Muncii si Protectiei Sociale va transfera, semestrial, in contul societatii bancare autorizate sa acorde credite, o parte din Fondul pentru plata ajutorului de somaj, in limitele sumei aprobate prin bugetul asigurarilor sociale de stat;"
2. La articolul 24, alineatul (2) partea introductiva si litera a) vor avea urmatorul cuprins:
"(2) Pentru ca o intreprindere mica sau mijlocie ori o unitate cooperatista sa poata beneficia de credite potrivit art. 24 alin. (1) lit. d), trebuie sa indeplineasca urmatoarele conditii:
a) sa angajeze someri, in proportie de cel putin 50% din numarul locurilor de munca nou-create prin utilizarea creditelor acordate. Daca beneficiarul creditelor disponibilizeaza persoane angajate in conditiile de mai sus, inainte de 3 ani de la incadrare, acesta este obligat ca, pe locurile devenite vacante, indiferent de motive, sa incadreze personal din aceeasi categorie, intr-o perioada de maximum 30 de zile de la data la care acestea au devenit vacante. In cazul nerespectarii acestei conditii, agentul economic va suporta o penalitate egala cu marimea creditului acordat pentru fiecare loc de munca creat si neocupat. Penalitatile se varsa la Fondul pentru plata ajutorului de somaj."
3. La articolul 24 alineatul (2), dupa litera c) se introduce litera d), cu urmatorul cuprins:
"d) locurile noi de munca, avute in vedere la acordarea de credite in conditiile alin. (1) lit. d), sa nu fie rezultatul disponibilizarilor de personal in ultimele 12 luni premergatoare incheierii contractului de creditare."
4. Articolul 24 alineatul (3) va avea urmatorul cuprins:
"(3) Durata maxima de creditare poate fi de pana la 3 ani, inclusiv perioada de gratie. In cazul in care agentul economic solicita un nou credit, acesta i se poate acorda cu conditia achitarii in totalitate a creditului anterior."
Legea nr. 1/1991 privind protectia sociala a somerilor si reintegrarea lor profesionala, republicata in Monitorul Oficial al Romaniei, Partea I, nr. 257 din 14 septembrie 1994, cu modificarile ulterioare si cu cele aduse prin prezenta lege, se va republica in Monitorul Oficial al Romaniei, Partea I.
Aceasta lege a fost adoptata de Camera Deputatilor in sedinta din 1 aprilie 1997, cu respectarea prevederilor art. 74 alin. (1) din Constitutia Romaniei.
Aceasta lege a fost adoptata de Senat in sedinta din 1 aprilie 1997, cu respectarea prevederilor art. 74 alin. (1) din Constitutia Romaniei.
COMENTARII la Legea 65/1997
Momentan nu exista niciun comentariu la Legea 65 din 1997
Alte acte pe aceeaşi temă cu Legea 65/1997
Decretul 158 1997
privind promulgarea Legii pentru modificarea si completarea Legii nr. 1/1991 privind protectia sociala a somerilor si reintegrarea lor profesionala, republicata